Tatoeba sentences — language code: tgl
Ika-19 ng Enero ng 2018 ngayon. Ang dagsin ng planeta o buwan ay importante sa paglaki ng tao mula bata. Sa mas mabigat na dagsin, mas stocky ang katawan ng tao. Pero sa mas magaang dagsin, mas spindly ang katawan ng tao. Ang Mars at Luna ay mas magaan ang dagsin kaysa sa ating Tiyera. Ang Hupiter at Saturno naman ay mas mabigat ang dagsin. (Sa siyensiyang piksiyon ni Larry Niven, may planetang Jinx na mabigat ang dagsin at malalakaran ang surpasyo ng tao. Sa katotohanan, walang tunay na surpasyo ang Saturno at Hupiter, dahil sa ilalim ng mga ulap-ulap ay haluhalong gas at likidong hidroheno. Sa paloob ng planeta ay metalikong hidroheno naman. Baka mga septilyon ang mga planeta sa ating sansinukob. Iba-iba ang surpasyo at laman nila.)
Ika-21 ng Pebrero ng 2018 ngayon. Ang Guniguning Pananaw ko ngayon ay mga puting kahoy na bahay sa kagubatan sa tabi ng dagat. Baka may mga bentilador sa loob ng mga bahay. Hindi optimal ang reyalidad ng ating Tiyera, kaya magaling ang magpantasya.
Ika-22 ng Pebrero ng 2018 ngayon. Ang reyalidad dito sa Isla Lulu ay nagniyebe muli, pero sa Guniguning Pananaw ko'y may niyebe rin sa labas ng mga kulay-abong batong templo na may estatwa sa hardin. Baka nagniyeniyebe pa man sa aking pantasya.
Ika-23 ng Pebrero ng 2018 ngayon. Ang Guniguning Pananaw ko ngayon ay mga pulang terasa sa kataastaasang kabundukan, at bughaw ang langit.
Ika-13 ng Setyembre ng 2017 ngayon. May mga naniniwalang ang daan sa espasyo ay magiging teleportasyon. Imbis nang parang sasakyang lumilipad, teleportasyon ang iniisip nila. Si Dr. Michio Kaku, isang Amerikanong Hapong manunulat tungkol sa agham at sa kinabukasan, ay isa sa mga naniniwala sa teleportasyon.
Ika-1 ng Oktubre ng 2017 ngayon. May kuro ang ibang dalubtala na may higit nang isang septilyong planeta sa ating sansinukob, "1" na may 24 serong karugtong. Ang karamihan ng mga ito ay disyertong napakainit o napakalamig para sa buhay. Lason ang hangin. Ang hula ay kaunti lamang ang mga planetang sumusuporta ng buhay. Ayon nga sa ibang dalubtala, may matematikang probabilidad na may buhay sa ibang planeta, miski kaunti lamang. Kung may intelihente o hindi na buhay doon ay ibang bagay na.
Ika-17 ng Agosto ng 2017 ngayon. Naglakad ako hanggang sa Nayong Broadmoor sa Isla Lulu para kumain ng sushi sa restawrang Gami Sushi. Ang inorder ko ay Spicy Tuna Roll at saka Smoked Yam Roll. May isang pamilyang Intsik at ako lamang ang nakaupo. Ang mga weytres at tagaluto ay mga Koreano. Ayos naman!